Nr. L 169/32 De Europæiske Fællesskabers Tidende 16. 6. 82 KOMMISSIONENS BESLUTNING af 28. maj 1982 om godkendelse af den af Den italienske Republik forelagte plan for udryddelse af afrikansk svinepest og for omstrukturering af svineholdet på Sardinien (Den italienske tekst er den eneste autentiske) (82/390/EØF) KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det europæiske økonomiske Fællesskab, under henvisning til Rådets beslutning 80/1097/EØF af 11. november 1980 om en finansiel aktion fra Fællesskabets side med henblik på udryddelse af afri- kansk svinepest på Sardinien (?), særlig artikel 3, og ud fra følgende betragtninger : i skrivelse af 16. marts 1981 og 7. juli 1981, suppleret ved skrivelse af 3. december 1981, 12. januar 1982 og 8. februar 1982 forelagde Italien Kommissionen en plan for udryddelse af afrikansk svinepest og for omstrukturering af svineholdet på Sardinien ; en gennemgang har vist, at denne plan efter visse ændringer og suppleret med visse oplysninger fra den italienske delegation er i overensstemmelse med beslutning 80/1097/EØF, og at betingelserne for Fællesskabets medfinansiering derfor er til stede ; de i denne beslutning fastsatte foranstaltninger er i overensstemmelse med udtalelse fra Den stående Vete- rinærkomité; EUGFL-komitéen og Den stående Landbrugsstrukturkomité er blevet hørt — () EFT nr. L 325 af 1. 12. 1980, s. 8. VEDTAGET FØLGENDE BESLUTNING : Artikel 1 Den af Italien forelagte plan for udryddelse af afrikansk svinepest og for omstrukturering af svine- holdet på Sardinien godkendes. Artikel 2 Italien sætter inden den 1. januar 1982 de for gennem- førelsen af den i artike] 1 omhandlede plan fornødne love og administrative bestemmelser i kraft. Artikel 3 Denne beslutning er rettet til Den italienske Republik. Udfærdiget i Bruxelles, den 28. maj 1982. På Kommissionens vegne Poul DALSAGER Medlem af Kommissionen